Az árak horrorisztikusan drágák Cannes-ban. Ennek ellenére, ha valaki nem a parton szeretne minden nap ebédelni, az még elég okosan meg is tudja oldani a helyi nyaralást. A Rue Jean Jaures utcán több olcsó étterem is található, ahol már 10-12,- euróból is jól lehet lakni. Az élelmiszerárak pedig nem sokkal drágábbak, mint idehaza. Ha viszont valaki mulatni és nagy kanállal szeretné habzsolni az életet, az készüljön fel rá, hogy mélyen a zsebébe kell nyúlnia. Pár példa, hogy mi mennyibe kerül: egy McMenü a McDonald's-ban €9, egy pohár csapolt sör €6, egy cappucino egy kávézóban €3, egy üveg coca-cola szintén €3.